Kim Kardashianist lahku läinud Kanye kurameerib vene päritolu supermodelliga
Irina Shayk poptäht Rihanna pesukollektsiooni esitlusel.Foto: AFP/Scanpix
Räpistaar Kanye West tabati Prantsusmaal koos supermodell Irina Shaykiga, kes on Hollywoodi tähe Bradley Cooperi tütre ema.
Hiljuti Kim Kardashianist lahku läinud Kanyet (44) nähti TMZ.comi teatel koos Shaykiga (35) Prantsusmaal 8. juunil. Paarike patseeris luksusliku butiikhotelli ümber. Hiljem nähti neid üheskoos USAsse naasmas.
TMZ allikas kinnitab, et tegu on tõepoolest armulooga, kuid see ei pruugi olla tõsine. Suhe olevat alanud juba märtsis. Artiklis märgitakse, et Shayk on osalenud Kanye kaubamärgi Yeezy moesõus ning figureerib oma nimega Westi laulus „Christian Dior Denim Flow“. Venelanna on koguni mänginud Westi mulluse laulu „Power“ videos.